Aed-piparrohi

Piparrohi, õieti aed-piparrohi (Satureja hortensis) on üheaastane taim. Tänu eeterlikele õlidele on see aromaatne, vürtsikas ja veidi teravamaitseline. Looduslik leviala Kagu-Euroopast Lähis-Idani. 

Kasutatakse juurvilja- ja lihatoitudes. Sobib hästi ka suppide ja pajaroogade maitsestamiseks, täiendades hästi aedvilja-, seene-, läätse-, kapsa-, oa- ja maksatoitude maitset. Sobib ka juustutoitudesse (fondüüsse) või erinevatesse pasteetidesse. On üks Herbes de Provence koostisosa.

Kategooria:Huulõielised